REZULTATI ERASMUS + PROJEKTA : Međunarodno iskustvo u strukovnom obrazovanju i osposobljavanju  2025-1-HR01-KA122-VET-000342849
O projektu:
Centar za odgoj i obrazovanje Dubrava prvi je put sudjelovao u Erasmus+ mobilnosti koja uključuje učenike čime se daje poticaj za daljnju internacionalizaciju ustanove.
Projektom mobilnosti učenicima smanjenih mogućnosti Centra omogućena je kvalitetna i relevantna stručna praksa u inozemstvu. Osim jačanja jezičnih i digitalnih kompetencija učenika vezanih za strukovno obrazovanje učenika, provedbom stručne prakse u inozemstvu povećana je kvaliteta njihovih obrazovnih programa. Projektnim aktivnostima i diseminacijom dan je značajan doprinos u razvoju europske dimenzije cjelokupne ustanove. Provedbom stručne prakse u inozemstvu 21 učenik Centra ojačao je svoja znanja i vještine u domeni strukovnog obrazovanja. U mobilnostima su sudjelovali učenici obrazovnih programa: ekonomist, upravni referent, krojač/galanterist, dizajner cipela i modnih dodataka te modelar obuće i kožne galanterije, a na mobilnost su odlazili u dvije skupine – jedna u siječnju 2026., a druga u ožujku. Ishodi učenja određeni su unutar ugovora o učenju potpisanog od strane učenika, organizacije primateljice te organizacije pošiljateljice.
Procjena ishoda učenja odvijala se na tri razine: evaluacija organizacije primatelja koju je provodio mentor, evaluacija organizacije pošiljatelja koju su provodili nastavnici u pratnji te samovrednovanje koje su provodili sami učenici. Evaluacija organizacije primatelja odrađena je nakon prvog tjedna prakse te na samom kraju mobilnosti kako bi se mogao pratiti napredak učenika, a moguće ocjene su: neusvojen, usvojen i iznimno usvojen. Ocjenjivali su se unaprijed određeni ishodi vezani uz praktični rad. Evaluacija organizacije pošiljatelja odrađena je nakon završetka mobilnosti, a bilježio se napredak učenika u segmentima učenje stranog jezika, komunikacijske vještine, stjecanje znanja o kulturama i prihvaćanje različitosti, ponašanje i savjesnost. Učenici su mogli biti ocijenjeni s: loš, dobar i izniman, ovisno o postignutim rezultatima. Samovrednovanje je provođeno prije i nakon mobilnosti, a cilj je bio utvrditi napredak učenika i promjene koje je mobilnost unijela u njihove svakodnevne živote. Učenici su procjenjivali svoja stručna znanja i vještine, komunikacijske kompetencije, mogućnost rada u timu, jezične kompetencije, ali i iskustva iz svakodnevnog života (npr. jesu li ikada letjeli avionom). Učenici su procjenjivali pitanja ocjenama od 1 do 5, odgovorima DA/NE, a pojedina pitanja bila su otvorenog tipa. Opće rezultate provedenih evaluacija možete pročitati u nastavku.
1) SAMOEVALUACIJA UČENIKA
Učenici su samoevaluaciju ispunjavali prije i nakon odlaska na mobilnost. 
1.1. PRVA SKUPINA UČENIKA (ekonomisti, upravni referenti)
U prvom dijelu evaluacije učenici su trebali odrediti slažu li se s tvrdnjom zaokružujući odgovore DA ili NE.
	PRIJE ODLASKA NA MOBILNOST
	DA
	NE

	1. Boravio/la sam u državi gdje se govori strani jezik dulje od tjedan dana.
	1
	12

	2. Boravio/la sam u nekom gradu dulje od tjedan dana bez pratnje starijeg člana obitelji.
	5
	8

	3. Aktivno sam koristio/la engleski jezik za sporazumijevanje izvan RH
	2
	10

	4. Obavljao/la sam poslove stručne prakse dulje od tjedan dana.
	2
	10

	5. Putovao/la sam zrakoplovom.
	1
	12

	6. Znam više od pet portugalskih riječi.
	3
	10

	7. Imao/la sam priliku raditi uredske poslove.
	3
	10



	NAKON DOLASKA S MOBILNOSTI
	DA
	NE

	1. Boravio/la sam u državi gdje se govori strani jezik dulje od tjedan dana.
	12
	0

	2. Boravio/la sam u nekom gradu dulje od tjedan dana bez pratnje starijeg člana obitelji.
	12
	0

	3. Aktivno sam koristio/la engleski jezik za sporazumijevanje izvan RH
	12
	0

	4. Obavljao/la sam poslove stručne prakse dulje od tjedan dana.
	12
	0

	5. Putovao/la sam zrakoplovom.
	12
	0

	6. Znam više od pet portugalskih riječi.
	5
	8

	7. Imao/la sam priliku raditi uredske poslove.
	12
	0



U drugom dijelu evaluacije učenici su procjenjivali svoja znanja i vještine ocjenama od 1 do 5.
	Pitanja (ocjene od 1 do 5)
	PROSJEČNA OCJENA PRIJE MOBILNOSTI
	PROSJEČNA OCJENA NAKON MOBILNOSTI

	U pismenoj komunikaciji procjenjujem svoje znanje engleskog jezika:
	2,77
	3,54

	U usmenoj komunikaciji procjenjujem svoje znanje engleskog jezika:
	3,08
	3,92

	Pri čitanju teksta na engleskom jeziku procjenjujem svoje znanje engleskog jezika:
	3,31
	3,38

	Svoju sposobnost funkcioniranja rada u timu procjenjujem:
	3,62
	4,62

	Svoju sposobnost iznošenja vlastitog mišljenja i stavova procjenjujem:
	3,54
	4,15

	Svoju sposobnost uvažavanja tuđih mišljenja i stavova procjenjujem:
	3,77
	4,23

	Svoju razinu samopouzdanja procjenjujem:
	3,31
	4

	Svoju razinu poznavanja stručnih znanja i vještina smatram:
	3,15
	3,85

	Svoju sposobnost korištenja MS Office paketa procjenjujem;
	4
	4,69

	Svoju sposobnost donošenja logičkih zaključaka i rješavanja problema smatram:
	3,62
	4,15

	PROSJEK:
	3,417
	4,053



U zadnjem dijelu evaluacije učenici su procijenili da se od ponuđenih MS Office alata najbolje snalaze u PowerPointu, a najviše se vesele upoznavanju novih kultura. Kao najveću vlastitu prednost koja će doprinijeti sudjelovanju na mobilnosti učenici navode otvorenost prema upoznavanju novih ljudi i kultura. Učenici su naveli kako nakon odrađene stručne prakse očekuju vidjeti poboljšanje u znanju engleskog jezika, a nadaju se steći iskustva u radu uredskih poslova. Nakon mobilnosti učenici su zaključili da se najbolje snalaze u Powerpointu i Wordu, a najviše ih je veselilo upoznavanje novih kultura. Učenici su vrijednim smatrali iskustvo rada u struci i komunikaciju s osobljem na radnom mjestu.

1.2.  DRUGA SKUPINA UČENIKA (krojači, galanteristi, dizajneri, modelari)
U prvom dijelu evaluacije učenici su trebali odrediti slažu li se s tvrdnjom zaokružujući odgovore DA ili NE.
	PRIJE ODLASKA NA MOBILNOST
	DA
	NE

	1. Boravio/la sam u državi gdje se govori strani jezik dulje od tjedan dana.
	3
	5

	2. Boravio/la sam u nekom gradu dulje od tjedan dana bez pratnje starijeg člana obitelji.
	6
	2

	3. Aktivno sam koristio/la engleski jezik za sporazumijevanje izvan RH
	3
	5

	4. Obavljao/la sam poslove stručne prakse dulje od tjedan dana.
	2
	6

	5. Putovao/la sam zrakoplovom.
	4
	4

	6. Znam više od pet portugalskih riječi.
	2
	6



	NAKON DOLASKA S MOBILNOSTI
	DA
	NE

	1. Boravio/la sam u državi gdje se govori strani jezik dulje od tjedan dana.
	8
	0

	2. Boravio/la sam u nekom gradu dulje od tjedan dana bez pratnje starijeg člana obitelji.
	8
	0

	3. Aktivno sam koristio/la engleski jezik za sporazumijevanje izvan RH
	8
	0

	4. Obavljao/la sam poslove stručne prakse dulje od tjedan dana.
	8
	0

	5. Putovao/la sam zrakoplovom.
	8
	0

	6. Znam više od pet portugalskih riječi.
	8
	0



U drugom dijelu evaluacije učenici su procjenjivali svoja znanja i vještine ocjenama od 1 do 5.
	Pitanja (ocjene od 1 do 5)
	PROSJEČNA OCJENA PRIJE MOBILNOSTI
	PROSJEČNA OCJENA NAKON MOBILNOSTI

	U pismenoj komunikaciji procjenjujem svoje znanje engleskog jezika:
	2,25
	3,38

	U usmenoj komunikaciji procjenjujem svoje znanje engleskog jezika:
	2,88
	3,63

	Pri čitanju teksta na engleskom jeziku procjenjujem svoje znanje engleskog jezika:
	2,88
	3,63

	Svoju sposobnost funkcioniranja rada u timu procjenjujem:
	3,62
	3,88

	Svoju sposobnost iznošenja vlastitog mišljenja i stavova procjenjujem:
	4
	4,13

	Svoju sposobnost uvažavanja tuđih mišljenja i stavova procjenjujem:
	3,38
	4

	Svoju razinu samopouzdanja procjenjujem:
	3,25
	3,88

	Svoju razinu poznavanja stručnih znanja i vještina smatram:
	3,63
	4

	Svoju sposobnost donošenja logičkih zaključaka i rješavanja problema smatram:
	3,5
	4

	PROSJEK:
	3,27
	3,84



U zadnjem dijelu evaluacije većina učenika kao najvažniju vještinu prije odlaska na mobilnost navodi strojno šivanje, dok se na mobilnosti najviše vesele upoznavanju novih kultura. Kao svoju najveću prednost prije mobilnosti većina učenika navodi otvorenost prema upoznavanju novih ljudi i kultura, a tijekom stručne prakse žele primjenjivati teorijska znanja i vještine stečene tijekom nastavnog procesa. Na kraju mobilnosti najveći dio učenika za svoju najvažniju vještinu smatra krojenje i strojno šivanje, dok im je najvrijednije iskustvo mobilnosti stjecanje novih znanja u profesionalnom okruženju. Nakon završetka mobilnosti učenici svojim najvećim snagama smatraju otvorenost prema upoznavanju novih ljudi i kultura te znanja i vještine stečene tijekom nastavnog procesa.

1.3 ZAKLJUČAK SAMOPROCJENE
Iz analize odgovora vidljivo je kako je većina učenika na mobilnostima stekla nova životna iskustva poput vožnje zrakoplovom, rada u struci ili korištenja engleskog jezika za sporazumijevanje u stranoj državi. Prosječna ocjena znanja i vještina nakon mobilnosti u obje je skupine veća od ocjene prije mobilnosti, što dovodi do zaključka da su učenici poboljšali navedena znanja i vještine te dobili samopouzdanje. Također, vidljivo je da su tijekom mobilnosti učenici osvijestili važnost znanja i vještina stečenih tijekom nastavnog procesa.

2) EVALUACIJA NASTAVNIKA U PRATNJI
Nastavnici u pratnji učenike su evaluirali tako što su svaku tvrdnju ocijenili od 1 do 5, gdje je 1 označavao loše, a 5 odlično. Na kraju je svaki učenik sukladno prosjecima bio ocijenjen kao loš, dobar ili izniman.
	Pitanja (ocjene od 1 do 5)
	SKUPINA 1 (A,C razredi)
	SKUPINA 2 (D,H razredi)

	Učenik komunicira na engleskom jeziku na radnom mjestu. 
	2,92
	4

	Učenik komunicira na engleskom jeziku u slobodno vrijeme.
	3,08
	3,63

	Učenik je za vrijeme boravka u Portugalu ulagao trud u učenje portugalskog jezika.
	2,54
	2,63

	Učenik komunicira na radnom mjestu s mentorom i ostalim djelatnicima.
	3,62
	3,38

	Učenik komunicira s ostalim učenicima iz skupine te ostvaruje odnose.
	4,38
	3,63

	Učenik je savjestan, poštuje vremenske okvire i ne kasni.
	4,69
	3,38

	Učenik se brine o drugim učenicima.
	4,08
	3,63

	Učenik jasno komunicira s nastavnicima u pratnji i odgovorno se ponaša.
	4,31
	4,38

	Učenik želi sudjelovati u kulturnim posjetima i pokazuje zanimanje za portugalsku kulturu.
	4,77
	3,38

	Učenik je sklon prihvaćanju različitosti.
	4,46
	4

	Učenik ima organizacijske vještine.
	3,38
	3,38

	Učenik odgovorno raspolaže sredstvima i razmišlja o posljedicama svojih postupaka. 
	4,23
	3

	UKUPAN PROSJEK:
	3,87
	3,32



2.1. ZAKLJUČAK EVALUACIJE NASTAVNIKA U PRATNJI
U prvoj skupini učenika (učenici A i C razreda) prosječna ocjena iznosila je 3,87. Deset učenika ocijenjeno je ocjenom dobar, dok je troje učenika bilo izvrsno. Najbolje su ocijenjeni u sferama savjesnost i poštovanje vremenskih okvira te zanimanje za kulturne posjete i kulturu, dok su najlošije ocijenjeni u učenju portugalskog jezika i komunikaciji na engleskom jeziku.
U drugoj skupini učenika (učenici D i H razreda) prosječna ocjena iznosila je 3,31. Šest učenika ocijenjeno je ocjenom dobar, jedan učenik je dobio ocjenu loš i jedan ocjenu izniman. Najbolje ocijenjena je komunikacija na radnom mjestu i prihvaćanje različitosti, dok je najslabije ocijenjeno učenje portugalskog i raspolaganje sredstvima. 
3) EVALUACIJA MENTORA
Učenici su bili raspodijeljeni na četiri radna mjesta te je svakoj skupini učenika bio dodijeljen mentor. Mentori su učenike ocjenjivali nakon jednog tjedna i na kraju prakse. Svaka tvrdnja mogla je biti ocijenjena od 1 do 5, a na kraju je svaki učenik ocijenjen prema usvojenosti ishoda. Ocjene su bile: nije usvojio ishode, usvojio ishode ili iznimno usvojio ishode.
Vidljiva je razlika u ocjenama mentora nakon jednog tjedna i na kraju prakse, a učenici su pokazali napredak. U nastavku su rezultati učenika nakon završene prakse:
	Pitanja (ocjene od 1 do 5)
	SKUPINA 1 (A,C razredi)
	SKUPINA 2 (D,H razredi)

	Učenik koristi engleski u verbalnoj komunikaciji.
	2,62
	3,5

	Učenik koristi engleski u pisanoj komunikaciji.
	2,77
	3,5

	Učenik posjeduje socijalne vještine i komunicira dobro s mentorom.
	3,54
	3,62

	Učenik komunicira s ostalim sudionicima mobilnosti.
	4
	3,88

	Učenik je spreman raditi u timu,
	3,37
	3,88

	Učenik je spreman pratiti upute na radnom mjestu.
	3,85
	3,75

	Učenik je sposoban izraziti svoje mišljenje i poštovati tuđe.
	3,62
	3,88

	Učenik posjeduje teoretska znanja.
	3,23
	3,88

	Učenik je spreman usvojiti nova znanja i vještine.
	3,77
	3,5

	Učenik je sposoban riješiti probleme.
	3
	2,75

	Učenik je upoznat s MS Office programom. / Učenik je upoznat s izradom proizvoda i dizajnom.
	4,15
	3,75

	Učenik posjeduje osnovne vještine rada na računalu. / Učenik posjeduje osnovne vještine krojenja.
	4,31
	3,63

	Učenik se može nositi s osnovnim uredskim poslovima./ Učenik može rukovati s osnovnim strojevima za posao.
	4,23
	3,75

	Učenik poštuje vremenske rokove.
	4,92
	3,75

	Učenik je samopouzdan na poslu,
	3,54
	3,75

	0 / Učenik posjeduje vještine u području odabira tkanina.
	
	2,63

	UKUPNA OCJENA:
	3,66
	3,59



3.1 ZAKLJUČAK EVALUACIJE MENTORA
U prvoj skupini učenika troje je učenika iznimno usvojilo ishode, a najbolje su ocijenjeni u domenama poštovanja radnog vremena, rada na računalu i snalaženja u uredskim poslovima. Slabije su se snašli pri rješavanju problema i komunikaciji na engleskom jeziku. U drugoj skupini učenika troje je učenika iznimno usvojilo ishode, a najbolje su ocijenjeni u domenama rad u timu, komunikacija s ostalim sudionicima, izražavanje vlastitog mišljenja i poznavanje teorije. Učenici su se slabije snašli u rješavanju problema.
4) [bookmark: _GoBack]ZAKLJUČAK
Promatrajući gore navedene podatke možemo zaključiti kako su mobilnosti doprinijele profesionalnom i osobnom razvoju svakog učenika. Osim novih profesionalnih znanja, vještina i iskustava primijećeno je kako su se socijalne i komunikacijske vještine mnogih učenika poboljšale nakon povratka iz Portugala. Učenici su na ovom putovanju stekli nova znanja i vještine, ali i nova prijateljstva. Vjerujemo da će ovaj projekt roditeljima, učenicima i djelatnicima Centra za odgoj i obrazovanje Dubrava ostati u lijepom sjećanju te potaknuti niz sličnih projekata i iskustava. 
